**LATVIJAS REPUBLIKAS MINISTRU KABINETS**

2014.gada \_\_\_.\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par jautājumiem, kuros Latvijas pārstāvis Eiropas Stabilitātes mehānisma Valdē un Direktoru padomē ir tiesīgs pieņemt lēmumu patstāvīgi bez Ministru kabineta piekrišanas saņemšanas.**

1. Saskaņā ar likuma „Par Latvijas pārstāvību Eiropas Stabilitātes mehānisma Valdē un Direktoru padomē” 5.panta otro daļu noteikt, ka Latvijas pārstāvis Eiropas Stabilitātes mehānisma (turpmāk - ESM) Valdē ir tiesīgs pieņemt lēmumu patstāvīgi, bez Ministru kabineta piekrišanas saņemšanas, šādos jautājumos:
   1. piešķirt Eiropas Komisijai mandātu risināt sarunas saziņā ar Eiropas Centrālo banku par ekonomikas politikas nosacījumiem, kas saistīti ar katru finansiālo palīdzību, saskaņā ar Līguma par Eiropas Stabilitātes mehānisma dibināšanu (turpmāk-Līgums) 13. panta 3. punktu;
   2. noteikt sīki izstrādātus jaunas dalībnieces pievienošanās tehniskos noteikumus saskaņā ar Līguma 44.pantu;
   3. noteikt ESM darbību regulējošo dokumentu un Valdes un Direktoru padomes reglamentu (tostarp tiesības veidot komitejas un palīgstruktūras) saskaņā ar Līguma 5.panta 9. punktu;
   4. noteikt aktivitāšu sarakstu, kas nav saderīgas ar direktora vai direktora vietnieka pienākumiem saskaņā ar Līguma 6. panta 8. punktu;
   5. lemt par pasākumiem, kādi jāveic, lai atgūtu parādu no ESM dalībnieces, saskaņā ar Līguma 25. panta 2. un 3. punktu;
   6. apstiprināt ESM gada pārskatus saskaņā ar Līguma 27. panta 1. punktu;
   7. iecelt Revidentu padomes locekļus saskaņā ar Līguma 30. panta 1. punktu;
   8. apstiprināt ārējos revidentus saskaņā ar Līguma 29. pantu;
   9. atcelt Valdes priekšsēdētāja, locekļa, locekļa vietnieka, direktora, direktora vietnieka vai rīkotājdirektora imunitāti saskaņā ar Līguma 35. panta 2. punktu;
   10. noteikt ESM personālam piemērojamo nodokļu uzlikšanas režīmu saskaņā ar Līguma 36. panta 5.punktu;
2. Saskaņā ar likuma „Par Latvijas pārstāvību Eiropas Stabilitātes mehānisma Valdē un Direktoru padomē” 5.panta otro daļu noteikt, ka Latvijas pārstāvis ESM Direktoru padomē ir tiesīgs pieņemt lēmumu patstāvīgi, bez Ministru kabineta piekrišanas saņemšanas, visos jautājumos, izņemot tos, kuri pamatojoties uz Valdes deleģētajām pilnvarām ir nodoti Direktoru padomes kompetencē un uz kuriem, ja tie paliktu Valdes kompetencē, Latvijas pārstāvim ESM Valdē būtu nepieciešama vismaz Ministru kabineta piekrišana.

Ministru prezidente Laimdota Straujuma

Finanšu ministrs Andris Vilks

06.03.2014 9:32

335

G.Trupovnieks

67083809, [Gints.Trupovnieks@fm.gov.lv](mailto:Gints.Trupovnieks@fm.gov.lv)